Puumalansalmen silta

Puumalansalmen silta (alk. Saimaan silta) on Puumalassa sijaitseva liittopalkkisilta, joka ylittää Saimaan syväväylän Puumalansalmessa. Silta sijaitsee Puumalan kirkonkylän keskellä ja se korvasi valmistuessaan Suomen päätieverkoston viimeisen lossin. Siltaa pitkin kulkee kantatie 62.

Sillan erikoisuus on maisemahissi, jolla pääsee sillalle salmen rannalta. Hissitornin huipulla on kesäkahvila ja hississä voidaan kuljettaa myös polkupyöriä. Sillan nimi Saimaan silta valittiin yleisöäänestyksen avulla. Pääurakoitsijana toimi YIT. Sillan rakentaminen alkoi syyskuussa 1993 ja liikenne voitiin siirtää sillalle 6. lokakuuta 1995. Sillan vihkiäisjuhla oli 31. lokakuuta 1995.

Sillan kokonaispituus on 781 metriä ja se on 16-aukkoinen. Pisin jänne on 140 metriä ja sillan hyödyllinen leveys on 13 metriä.Aitta, 2004, s.496–497

 Lähteet 

 Viitteet 

 Aiheesta muualla 

 Matti Grönroos: Kuvia Saimaan sillasta 

Luokka:Suomen tieliikennesillat
Luokka:Puumalan rakennukset ja rakennelmat
Luokka:Puumalan liikenne
Luokka:Palkkisillat
Luokka:Vihreän kullan kulttuuritie